钦定古今图书集成/方舆汇编/职方典/第1076卷 > 《旧志》砖窑在张滩瓦窑在水西渡里人今仍烧
## 钦定古今图书集成/方舆汇编/职方典/第1076卷 > 《旧志》砖窑在张滩瓦窑在水西渡里人今仍烧

造

浊石墟　在县北八十里。宋乾道间置，元末废。灵显庙　在县西。宋乾道间迁县后建。

东岳宫　在儒学右，宋端平间建。明洪武二十五年，知县王彦良重建。嘉靖二年毁。

兰省庄　旧兴化乡。宋嘉泰四年，知县事谢观国拨王七一田置，年收钱二十一贯。积三年，给乡举赴省试者。

盟鸥阁　旧《志》：在县东，置废年代基址无考。《府志》：“宋宝祐二年，县令潘景丑建。”

惠民药局　在县谯楼东。元前至正时开置，明初即其地改置医学。各《志》不载。

龙皈庵　在太平里。元至顺间，僧友因建。明天顺三年合乡民重修，后废。

普陀寺　，在箩峤山普陀峰下。寺久废，仅存毘卢阁、真武殿。山之腰有云福堂，明崇祯十年僧仰云募建。

资福院　在平安里。明洪武初，僧继源重修，后废。

税课局　在县东十步。明洪武间设置，正统元年革。

绥息亭　在县北十五里。明洪武十九年，知县韦贞建。

东平王行祠　在县治西二十步。明洪武二十五年，知县王彦良建，嘉靖中毁。

迎恩亭　在真君庙前。明洪武末，知县秦斌建，后毁。景泰初，邑人黄澄等重建。成化中，迁建儒学前，为“桂香亭。”

羊厨山炉　在来苏里，明永乐八年，在城里人叶大奴建。

鸡谷岩炉　在古田里。明永乐八年，本里人丘得安建。

赤勾炉　在古田里。明永乐十年，本里人周子清建。

桐山炕炉　在白砂里。明永乐十二年，本里人丘万二建。